CELEX: 32010R0516
Language: bg
Date: 2010-06-15 00:00:00
Title: Регламент (ЕС) № 516/2010 на Комисията от 15 юни 2010 година относно безсрочното разрешаване на добавка в храните за животни  (Текст от значение за ЕИП)

16.6.2010   
            
            
               BG
            
            
               Официален вестник на Европейския съюз
            
            
               L 150/46
            
         РЕГЛАМЕНТ (ЕС) № 516/2010 НА КОМИСИЯТА
   от 15 юни 2010 година
   относно безсрочното разрешаване на добавка в храните за животни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 70/524/ЕИО на Съвета от 23 ноември 1970 г. относно добавките при храненето на животни (1), и по-специално член 3 и член 9г, параграф 1 от нея,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (2), и по-специално член 25 от него,
   като има предвид, че:
   
               (1)
            
            
               В Регламент (ЕО) № 1831/2003 е предвидено издаването на разрешително за използването на добавки при храненето на животните.
            
         
               (2)
            
            
               В член 25 от Регламент (ЕО) № 1831/2003 са определени преходни мерки за заявленията за разрешаване на фуражни добавки, подадени в съответствие с Директива 70/524/ЕИО преди датата на прилагане на Регламент (ЕО) № 1831/2003.
            
         
               (3)
            
            
               Заявлението за разрешаване на добавката, посочена в приложението към настоящия регламент, бе подадено преди датата на прилагане на Регламент (ЕО) № 1831/2003.
            
         
               (4)
            
            
               Както е предвидено в член 4, параграф 4 от Директива 70/524/ЕИО, първоначалните коментари относно заявлението бяха изпратени на Комисията преди датата на прилагане на Регламент (ЕО) № 1831/2003. Поради това посоченото заявление продължава да бъде третирано в съответствие с член 4 от Директива 70/524/ЕИО.
            
         
               (5)
            
            
               Употребата на ензимния препарат ендо-1,3(4)-бета-глюканаза, произведен от Aspergillus aculeatus (CBS 589.94), ендо-1,4-бета-глюканаза, произведен от Trichoderma longibrachiatum (CBS 592.94), алфа-амилаза, произведен от Bacillus amyloliquefaciens (DSM 9553), и ендо-1,4-бета-ксиланаза, произведен от Trichoderma viride (NIBH FERM BP 4842), бе временно разрешена за кокошки носачки с Регламент (ЕО) № 1458/2005 на Комисията (3). Тя бе разрешена без ограничение във времето за пилета за угояване с Регламент (ЕО) № 358/2005 на Комисията (4) и за пуйки за угояване с Регламент (ЕО) № 1284/2006 на Комисията (5).
            
         
               (6)
            
            
               Предоставена е нова информация в подкрепа на заявлението за разрешаване без ограничение във времето на този ензимен препарат за кокошки носачки.
            
         
               (7)
            
            
               Оценката показва, че са спазени изискванията, установени в член 3а от Директива 70/524/ЕИО за такова разрешаване. Съответно употребата на въпросния ензимен препарат, така както е посочено в приложението към настоящия регламент, следва да бъде разрешена без ограничение във времето.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който спада към групата „Ензими“, се разрешава без ограничение във времето като добавка при храненето на животните при условията, предвидени в посоченото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 юни 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 270, 14.12.1970 г., стр. 1.
   
      (2)  ОВ L 268, 18.10.2003 г., стр. 29.
   
      (3)  ОВ L 233, 9.9.2005 г., стр. 3.
   
      (4)  ОВ L 57, 3.3.2005 г., стр. 3.
   
      (5)  ОВ L 235, 30.8.2006 г., стр. 3.
   
      ПРИЛОЖЕНИЕ
      
                  ЕО №
               
               
                  Добавка
               
               
                  Химическа формула, описание
               
               
                  Видове или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  единици за активност/kg пълноценен фураж
               
            
                  
                     Ензими
                  
               
            
                  E 1621
               
               
                  Ендо-1,3(4)-бета-глюканаза
                  EC 3.2.1.6
                  Ендо-1,4-бета-глюканаза
                  EC 3.2.1.4
                  Алфа-амилаза
                  EC 3.2.1.1
                  Ендо-1,4-бета-ксиланаза
                  EC 3.2.1.8
               
               
                  Препарат от:
                  
                               
                           
                           
                              ендо-1,3(4)-бета-глюканаза, произведен от Aspergillus aculeatus
                              
                              (CBS 589.94),
                           
                        
                               
                           
                           
                              ендо-1,4-бета-глюканаза, произведен от Trichoderma longibrachiatum
                              
                              (CBS 592.94),
                           
                        
                               
                           
                           
                              алфа-амилаза, произведен от Bacillus amyloliquefaciens
                              
                              (DSM 9553) и
                           
                        
                               
                           
                           
                              ендо-1,4-бета-ксиланаза, произведен от Trichoderma viride
                              
                              (NIBH FERM BP4842),
                              имаща минимална активност:
                              
                                           
                                       
                                       
                                          ендо-1,3(4)-бета-глюканаза: 10 000 U (1)/g,
                                       
                                    
                                           
                                       
                                       
                                          ендо-1,4-бета-глюканаза: 120 000 U (2)/g,
                                       
                                    
                                           
                                       
                                       
                                          алфа-амилаза: 400 U (3)/g,
                                       
                                    
                                           
                                       
                                       
                                          ендо-1,4-бета-ксиланаза: 210 000 U (4)/g.
                                       
                                    
                        
               
                  Кокошки носачки
               
               
                  —
               
               
                  ендо-1,3(4)-бета-глюканаза:
                  500 U
               
               
                   
               
               
                  
                              1.
                           
                           
                              В упътването за използването на добавката и премикса да се посочат температурата на съхранение, срокът на съхранение и устойчивостта при гранулиране.
                           
                        
                              2.
                           
                           
                              Препоръчителна доза за килограм пълноценен фураж:
                              
                                           
                                       
                                       
                                          ендо-1,3(4)-бета-глюканаза: 500-1 500 U
                                       
                                    
                                           
                                       
                                       
                                          ендо-1,4-бета-глюканаза: 6 000-18 000 U
                                       
                                    
                                           
                                       
                                       
                                          алфа-амилаза: 20-60 U
                                       
                                    
                                           
                                       
                                       
                                          ендо-1,4-бета-ксиланаза: 10 500-31 500 U
                                       
                                    
                        
                              3.
                           
                           
                              За използване в комбинирани фуражи, богати на нескорбялни полизахариди (основно бета-глюкани и арабиноксилани), напр. такива, които съдържат 30—50 % пшеница.
                           
                        
               
                  Без ограничение във времето
               
            
                  ендо-1,4-бета-глюканаза:
                  6 000 U
               
            
                  алфа-амилаза:
                  20 U
               
            
                  ендо-1,4-бета-ксиланаза
                  10 500 U
               
            
         (1)  1 U е количеството ензим, което освобождава 0,0056 микромола редуциращи захари (глюкозен еквивалент) от ечемичен бета-глюкан на минута при pH 7,5 и температура 30 °C.
      
         (2)  1 U е количеството ензим, което освобождава 0,0056 микромола редуциращи захари (глюкозни еквиваленти) от карбоксиметилцелулоза на минута при pH 4,8 и температура 50 °C.
      
         (3)  1 U е количеството ензим, което хидролизира 1 микромол глюкозидни свързвания от водонеразтворим скорбялен полимерен субстрат с мрежеста структура на минута при pH 7,5 и при 37 °С.
      
         (4)  1 U е количеството ензим, което освобождава 0,0067 микромола редуцирани захари (ксилозен еквивалент) от ксилана на дървесината от бреза на минута при pH 5,3 и температура 50 °C.